Malakia 2 | Bibele e Inthaneteng | Phetolelo ea Lefatše le Lecha
2 “Joale taelo ena e ea ho lōna, baprista.+ 2 Haeba le sa mamele,+ ’me haeba le sa ho behe pelong+ hore le tlotlise lebitso la ka,”+ ho boletse Jehova oa mabotho, “ka sebele le ’na ke tla romela thohako+ holim ’a lōna, ’me ke tla rohaka litlhohonolofatso tsa lōna.+ E, ke rohakile tlhohonolofatso, hobane ha le ho behe pelong.” 3 “Bonang! Ke khalemela ka matla peō e jetsoeng+ ka lebaka la lōna, ’me ke tla hasanya bolokoe lifahlehong tsa lōna, bolokoe ba mekete ea lōna; ’me ka sebele e mong o tla le nka a le ise ho bona. 4 Le tla lokela ho tseba hore ke rometse taelo ena ho lōna,+ e le hore selekane+ sa ka le Levi se ka tsoela pele,”+ ho boletse Jehova oa mabotho. 5 “Ha e le selekane sa ka, se bile le eena, sa bophelo le sa khotso,+ ’me ke ’nile ka mo fa tsona, ka tšabo. O ile a tsoela pele ho ntšaba;+ e, a tšoha ka lebaka la lebitso la ka.+ 6 Molao oa ’nete o bile molomong oa hae,+ ’me ha ho na ho se loke ho neng ho tla fumanoa molomong oa hae. O tsamaile le ’na ka khotso le ka ho loka,+ ’me o khutlisitse ba bangata phosong.+ 7 Etsoe molomo oa moprista ke oona o lokelang ho boloka tsebo, ’me batho ba lokela ho batla molao molomong oa hae;+ kaha ke lenģosa la Jehova oa mabotho.+ 8 “Empa lōna—le khelohile tseleng.+ Le entse hore ba bangata ba khoptjoe molaong.+ Le sentse selekane sa Levi,”+ ho boletse Jehova oa mabotho. 9 “Ka sebele le ’na ke tla etsa hore le be ba nyelisoang le ba tlaase ho batho bohle,+ ho ea kamoo le neng le sa boloke litsela tsa ka, empa le ne le bontša leeme molaong.”+ 10 “Na kaofela ha rōna ha re na ntate a le mong?+ Na ha rea bōptjoa ke Molimo a le mong?+ Ke hobane’ng ha re sebetsana ka bolotsana,+ ho silafatseng selekane sa baholo-holo ba rōna?+ 11 Juda o sebelitse ka bolotsana, ’me ho entsoe ntho e manyala Iseraele le Jerusalema;+ etsoe Juda o silafalitse khalalelo ea Jehova,+ eo A e ratileng, ’me o ruile morali oa molimo osele joaloka monyaluoa.+ 12 Jehova o tla felisa e mong le e mong ea ho etsang,+ ea falimehileng le ea arabang, ho tsoa litenteng tsa Jakobo, le ea hlahisang nyehelo ea mpho+ ho Jehova oa mabotho.” 13 “Ena ke ntho ea bobeli eo le e etsang, e fellang ka ho koahela aletare ea Jehova ka meokho, ka ho lla le ka ho feheloa, e le hore ho se ke ha hlola ho reteleheloa nyehelong ea mpho kapa ho thabeloa ntho leha e le efe e tsoang matsohong a lōna.+ 14 Le itse, ‘Ka lebaka lefe?’+ Ka lebaka lena, hore Jehova o fane ka bopaki pakeng tsa hao le mosali oa bocha ba hao,+ eo u sebetsaneng le eena ka bolotsana, le hoja e le molekane oa hao le mosali oa selekane sa hao.+ 15 Ho na le e mong ea sa kang a ho etsa, kaha moea o ne o setse ho eena. Eo o ne a batla’ng? Peō ea Molimo.+ Le itebele mabapi le meea ea lōna,+ ’me ho se ke ha e-ba le ea mong ea sebetsanang ka bolotsana le mosali oa bocha ba lōna.+ 16 Etsoe o hloile tlhalo,”+ ho boletse Jehova Molimo oa Iseraele; “le ea koahetseng seaparo sa hae ka pefo,”+ ho boletse Jehova oa mabotho. “Le itebele mabapi le meea ea lōna, ’me le se ke la sebetsa ka bolotsana.+ 17 “Le khathalitse Jehova ka mantsoe a lōna,+ ’me le itse, ‘Re mo khathalitse ka tsela efe?’ Ha le re, ‘E mong le e mong ea etsang hampe o molemo mahlong a Jehova, le hore o khahlisoa ke ba joalo’;+ kapa, ‘Molimo oa toka o hokae?’”+